ai4bharat/Pralekha huggingface dataset:
పౌర విమానయాన మంత్రిత్వ శాఖ
హెలి 2023 , ఉడాన్ 5.2 సమ్మేళనాన్ని ఖజురహోలో ప్రారంభించిన కేంద్ర పౌర విమానయాన శాఖ మంత్రి శ్రీ జ్యోతిరాదిత్య సింధియా
హెలి 2023 సమ్మేళనం ముఖ్యాంశం చిట్టచివరి ప్రాంతం వరకు హెలికాప్టర్లు, చిన్న ఎయిర్ క్రాఫ్ట్ ల ద్వారా విమానయాన సేవలు అందించడం.
ఉడాన్ 5.2 లక్ష్యం కేటగిరీ 1ఎ, కేటగిరీ 1  ద్వారా చిట్టచివరి ప్రాంతం వరకు విమానయాన సేవల అసుసంధానత కల్పించడంపై దృష్టిపెట్టడం.
కేంద్ర పౌర విమానయాన, ఉక్కు శాఖ మంత్రి శ్రీ జ్యోతిరాదిత్య సింధియా మధ్యప్రదేశ్లోని ఖజురహోలో హెలి 2023 సమ్మేళనాన్ని ప్రారంభించారు. అలాగే ఆర్.ఎస్.సి. ఉడాన్ 5.2 ను కూడా ఆయన ఈ సందర్భంగా ప్రారంభించారు.
5వ హెలికాప్టర్, చిన్న విమానాల సమ్మేళనం  ని కేంద్ర పౌరవిమానయాన శాఖ, మధ్యప్రదేశ్ ప్రభుత్వ పవన్ హాన్స్ లిమిటెడ్, ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ ల సంయుక్త ఆధ్వర్యంలో దీనిని నిర్వహించారు.
ఈ స మ్మేళనం థీమ్ , చిట్టచివరి మైలు వరకు సేవలు : హెలికాప్టర్ ,చిన్న విమానాల ద్వారా ప్రాంతీయ అనుసంధానత. ఈ ఈవెంట్ లో సమ్మేళనం ప్రారంభ కార్యక్రమంతోపాటు, టెక్నికల్ సెషన్ నిర్వహించారు. ఈ సమ్మేళనం స్థూల లక్ష్యాలు కింది విధంగా ఉన్నాయి.
• భారత హెలికాప్టర్ పరిశ్రమ, చిన్న విమానాల పరిశ్రమ అభివృద్ధి గాథను పరిశ్రమకుచెందిన అందరు స్టేక్హోల్డర్లు, విధాన నిర్ణేతలతో చర్చించడం.
ఇందుకు సంబంధించి ఒక ఉమ్మడి వేదిక ఏర్పాటు.
• ఉడాన్ పథకం పరిథిని మారుమూల, కొండప్రాంతాలకు విస్తరింపచచేయడం, దేశంలో గ్రామీణ, పట్టణ ప్రాంతాల మధ్య అనుసంధానత పెంపు.
• ప్రస్తుత పర్యాటక ప్రాంతాలు,భవిష్యత్తులో పర్యాటకంగా కీలకం కానున్నప్రాంతాలకు నిరంతరాయంగా హెలికాప్టర్ ద్వారా, చిన్న విమానాల ద్వారా అనుసంధానత కల్పించి సేవలు అందించడం.
ఉడాన్ 5.2 ను మారుమూల ప్రాంతాలు , ప్రాంతీయంగా వివిధ ప్రాంతాల మధ్య అనుసంధానతను కల్పించేందుకు ప్రారంభించారు. దీని ద్వారా చిట్ట చివరి ప్రాంతానికి కూడా అనుసంధానత కల్పించడం దీని లక్ష్యం.
1ఎ కేటగిరీ , కేటగిరీ 1  కింద చిన్న విమానాల ద్వారా ఈ అనుసంధానత కల్పిస్తారు.
ఈ సందర్భంగా కేంద్ర మంత్రి జ్యోతిరాదిత్య సింధియా మాట్లాడుతూ, గత 9 సంవత్సరాలలో పౌరవిమానయాన రంగం ప్రజాస్వామీకరణ అయిందని, ఎన్నో విమానాశ్రయాలు ఏర్పాటయ్యాయని, విమానాల సంఖ్య వాటి
మార్కెట్ విస్తృతమైందని అన్నారు. ఈ విస్తరణలో భాగంగా భారీ మెట్రో విమానాశ్రయాల విస్తరణతోపాటు చిన్న విమానాశ్రయాలు, చిన్న విమానాలు, హెలికాప్టర్లపై కూడా శ్రద్ధ చూపడం జరిగిందన్నారు.
.‘‘ఇవాళ మనం హెలికాప్టర్లకు సంబంధించి ఉడాన్ 5.2ను ప్రారంభించుకున్నామని, దీనికింద మనం విజిఎఫ్ను పెంచామని, ధరల క్యాప్ను తగ్గించామని శ్రీ జ్యోతిరాదిత్య సింధియా తెలిపారు. దీనితోపాటు మనం హెలి సేవా పేరుతో సింగిల్ విండో
సేవల ప్లాట్ఫారం ప్రారంభించామన్నారు. దీనిద్వారా మొబైల్ ద్వారా ఎటిసి అనుమతులు పొందవచ్చని అన్నారు. ఇవాళ మనం 22 రూట్లు కేటాయించాం . దీనిద్వారా ప్రధానమంత్రి శ్రీ నరేంద్ర మోదీ నాయకత్వంలో విమాన ప్రయాణ సౌకర్యం మారుమూల ప్రాంతాల ప్రజలకు కూడా అందుబాటులోకి వస్తున్నది అని మంత్రి అన్నారు.హెలి సేవా మొబైల్ అప్లికేషన్ను కూడా శ్రీ జ్యోతిరాదిత్య సింధియా ఈ సందర్భంగా ఆవిష్కరించారు. హెలిసేవా పోర్టల్ను డిజిటల్ ఇండియా కార్యక్రమం కింద కేంద్ర పౌరవిమానయాన మంత్రిత్వశాఖ ప్రారంభించింది.
హెలికాప్టర్ ఆపరేటర్లు, జిల్లా యంత్రాంగానికి మధ్య అనుసంధాన కర్తగా ఒక ఉమ్మడి ప్లాట్ఫారంను ఇది కల్పిస్తుంది.ఇండియాలో అధునాతనచిన్న విమానాలు అధునాతన హెలికాప్టర్ల ను తీసుకువచ్చేందుకు పవన్ హాన్స్కు జెట్సెర్వ్ సంస్థకు మధ్య అవగాహనా ఒప్పందం కుదరింది.
ప్రధాన మంత్రి కార్యాలయం
చంద్రపుర్ నుండి లోక్ సభ ఎంపి గా ఉన్న శ్రీ బాలూభావునారాయణ్ రావ్ ధానోర్ కర్ కన్నుమూత పట్ల సంతాపాన్ని తెలిపిన ప్రధాన మంత్రి
చంద్రపుర్ నుండి లోక్ సభ ఎంపి గా ఉన్న శ్రీ బాలూభావు నారాయణ్ రావ్ ధానోర్ కర్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘చంద్రపుర్ నుండి లోక్ సభ లో సభ్యుడు గా ఉన్నటువంటి శ్రీ బాలూభావు నారాయణ్ రావ్ ధానోర్ కర్ గారు కన్నుమూశారన్న వార్త తెలిసి దుఃఖిస్తున్నాను. ప్రజల కు సేవ చేయడం లోను, పేదల కు సాధికారిత కల్పన లోను ఆయన అందించినటువంటి తోడ్పాటు కు గాను ఆయన ను స్మరించుకోవడం జరుగుతుంది. ఆయన కుటుంబాని కి మరియు ఆయన ను సమర్థించే వారి కి ఇదే సంతాపం. ఓమ్ శాంతి.’’ అని పేర్కొన్నారు.
బొగ్గు మంత్రిత్వ శాఖ
నవంబరు 5న బొగ్గు వినియోగంపై భారత్-ఇండోనేషియాల మధ్య జాయింట్ వర్కింగ్ గ్రూపు సమావేశం
బొగ్గు వినియోగంపై భారత్ - ఇండోనేషియాల మధ్య జాయింట్ వర్కింగ్ గ్రూపు సమావేశం నవంబరు 5న జరగనుంది. కోవిడ్ మహమ్మారి వ్యాప్తి నేపథ్యంలో ప్రయాణ ఆంక్షల కారణంగా జాయింట్ వర్కింగ్ గ్రూప్ సమావేశం
న్యూఢిల్లీ వేదికగా వీడియో కాన్ఫరెన్సింగ్ విధానంలో జరగనుంది. ఈ జేడబ్ల్యూజీ
సమావేశానికి సహ అధ్యక్షులుగా భారత వైపు నుండి కేంద్ర బొగ్గు మంత్రిత్వ శాఖ అదనపు కార్యదర్శి శ్రీ వినోద్ కుమార్ తివారీ, ఇండోనేషియా వైపు నుండి ఇండోనేషియా రిపబ్లిక్ ఖనిజ మరియు బొగ్గు ఇంధనం, ఖనిజ వనరుల మంత్రిత్వ శాఖ డైరెక్టర్ జనరల్ డాక్టర్ ఐర్ రిద్వాన్ జమలుద్దీన్లు పాల్గొననున్నారు. ఒక్క రోజు పాటు జరగనున్న ఈ సమావేశంలో భాగంగా భారత దేశపు బొగ్గు విధానంలో సంస్కరణలు- ఇటీవలి నవీకరణలు; భారతదేశంలో కోకింగ్ బొగ్గు అన్వేషణ మరియు వాణిజ్య బొగ్గు మైనింగ్; భారత దేశంలో సీసీటీ పరిశోధన, అభివృద్ధి మరియు ఇండోనేషియా యొక్క సంభావ్యత- కోవిడ్ -19 తదనంతరం భారత వ్యాపార సహకారం అనే అంశాలపై సాగనుంది. రెండు దేశాలలో రెగ్యులేటరీ ఫ్రేమ్వర్క్ నేపథ్యంలో వ్యాపార అవకాశాలను ప్రభావితం చేసే సమస్యలపై చర్చించడానికి రెండు వైపుల నుండి పరిశ్రమలకు బీ2బీ సెషన్ అవకాశాన్ని కలిపించనున్నారు. ఇది బొగ్గు రంగంలోని మరిన్ని విభాగాలలో కొత్త వ్యాపార అవకాశాలను కూడా అన్వేషిస్తుంది. ఈ చర్చలు రెండు దేశాల మధ్య బొగ్గు వ్యాపారానికి మార్గనిర్దేశం చేయనున్నాయి.
మంత్రిమండలి
పేటెంట్ ప్రాసిక్యూశన్ హైవే ప్రోగ్రాము కు ఆమోదం తెలిపిన మంత్రిమండలి
కంట్రోలర్ జనరల్ ఆఫ్ పేటెంట్స్, డిజైన్స్ & ట్రేడ్ మార్క్ స్, ఇండియా  ఆధీనం లోని ఇండియన్ పేటెంట్ ఆఫీస్  ద్వారా విభిన్న దేశాలు లేదా ప్రాంతాల కు చెందిన పేటెంట్ అను సంపాదించడం లో వేగాన్ని తీసుకు రావడం మరియు దానిని ప్రభావశీలి సంస్థ గా తీర్చిదిద్దేటటువంటి పేటెంట్ ప్రాసిక్యూశన్ హైవే  ప్రోగ్రాము ను స్వీకరించే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
పైన ప్రస్తావించినటువంటి కార్యక్రమం ప్రయోగాత్మక ప్రాతిపదిక న కేవలం మూడు సంవత్సరాల కై మొదట జపాన్ పేటెంట్ కార్యాలయాని కి  మరియు భారతీయ పేటెంట్ కార్యాలయాని కి  ల మధ్య ఆరంభమవుతుంది. ఈ ప్రయోగాత్మక కార్యక్రమం లో భాగం గా భారతీయ పేటెంట్ కార్యాలయం విద్యుత్తు, ఇలెక్ట్రానిక్స్, కంప్యూటర్ సైన్స్, ఇన్ ఫర్ మేశన్ టెక్నాలజీ, భౌతిక శాస్త్రం, సివిల్, యాంత్రిక, వస్త్రాలు, మోటార్ వాహనాలు మరియు లోహశోధన విజ్ఞానం వంటి సాంకేతిక రంగాల లో పేటెంట్ దరఖాస్తుల ను స్వీకరించే సూచన లు ఉన్నాయి. కాగా, జెపిఒ సాంకేతిక విజ్ఞానాని కి సంబంధించిన అన్ని రంగాల లోను దరఖాస్తుల ను స్వీకరించే అవకాశం ఉంది.
పిపిహెచ్ కార్యక్రమం లో భారతీయ పేటెంట్ కార్యాలయాని కి ఈ క్రింద ప్రస్తావించిన లాభాలు దక్కుతాయి:
i. పేటెంట్ దరఖాస్తు ల ను పరిష్కరించడాని కి పట్టే కాలం తగ్గడం;
ii. పేటెంట్ సంబంధిత దరఖాస్తు లు పెండింగు లో పడటం అనేది తగ్గిపోవడం;
iii. పేటెంట్ దరఖాస్తుల గుర్తింపు మరియు పరీక్ష ప్రక్రియల లో నాణ్యత మెరుగుదల;
iv. భారతదేశం లోని స్టార్ట్-అప్ లు ఎమ్ఎస్ఎమ్ఇ లు సహా భారతీయ ఆవిష్కర్తల కు వారి యొక్క పేటెంట్ సంబంధిత దరఖాస్తు లు జపాన్ లో శీఘ్ర గతి న గుర్తింపు నకు మరియు పరీక్ష కు నోచుకొనేందుకు అవకాశం దక్కుతుంది.
వాణిజ్యం మరియు పరిశ్రమ శాఖ మంత్రి నిర్ణయించే మేరకు భవిష్యత్తు లో ఈ కార్యక్రమం యొక్క పరిధి ని విస్తరించేందుకు అవకాశం ఉంది. ఈ కార్యక్రమాన్ని అమలు పరచేందుకు పేటెంట్ కార్యాలయాలు స్వయంగా వాటి దిశానిర్దేశాల రూపురేఖల ను తయారు చేసుకొంటాయి.
(
బొగ్గు మంత్రిత్వ శాఖ
'ఆజాది కా అమృత్ మహోత్సవ్'లో భాగంగా పర్యావరణ పరిరక్షణ చర్యలు చేపట్టిన 'భారత్ కోకింగ్ కోల్ లిమిటెడ్' 
దేశవ్యాప్తంగా ఉన్న బొగ్గు గనులు, చుట్టుపక్కల ప్రాంతాల్లో ఇటీవల 'కేంద్ర బొగ్గు మంత్రిత్వ శాఖ' ప్రారంభించిన 'వృక్షారోపణ్ అభియాన్-2021'లో భాగంగా, కోల్ ఇండియా లిమిటెడ్  అనుబంధ సంస్థ అయిన 'భారత్ కోకింగ్ కోల్ లిమిటెడ్'  కూడా తన సంస్థ ప్రాంగాణాల్లో మొక్కలు నాటే భారీ కార్యక్రమాన్ని చేపట్టింది. 'ఆజాది కా అమృత్ మహోత్సవ్'లో భాగంగా ఈ కార్యక్రమం నిర్వహించారు.
వివిధ ప్రాంతాల్లో బీసీసీఎల్కు ఉన్న గనులు, వాషరీల్లో ఈ కార్యక్రమాన్ని చేపట్టి, 5,225 మంది పాల్గొన్నారు.
ముఖ్య నిఘా అధికారి శ్రీ కుమార్ అనిమేష్; డైరెక్టర్  ఆపరేషన్స్ శ్రీ చంచల్ గోస్వామి; డైరెక్టర్  శ్రీ పీవీకేఎం రావు, జనరల్ మేనేజర్లు, ప్రధాన కార్యాలయాల అధిపతులు హాజరై, కార్యాలయ ఆవరణల చుట్టూ విభిన్న రకాల మొక్కలు నాటారు. డైరెక్టర్  ఆన్లైన్ ద్వారా ఈ కార్యక్రమంలో పాల్గొన్నారు. ఎంటీ హాస్టల్లో కూడా ఏర్పాట్లు చేశారు. నిర్వహణ శిక్షణార్థులు  కూడా మొక్కలు నాటే కార్యక్రమంలో చురుగ్గా పాల్గొన్నారు. ధన్బాద్కు చెందిన ప్రముఖుల సమక్షంలో బీసీసీఎల్కు చెందిన 58 ప్రదేశాలలో 17,570 మొక్కలు నాటారు. స్థానిక ప్రజలకు మరో 16,500 మొక్కలు పంపిణీ చేశారు.
కోవిడ్-19 జాగ్రత్తలు పాటించేలా నిర్ధరించడానికి, ఈ 58 ప్రాంతాల్లోని ఎక్కువ ప్రదేశాలను ప్రత్యక్ష ప్రసారం ద్వారా ప్రధాన కార్యక్రమానికి జత చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ అప్డేట్
ఇండియాలో గత 24 గంటలలో 54.24 లక్షల వాక్సిన్ డోస్లు వేకోవిడ్ -19 అప్డేట్
దేశవ్యాప్తంగా చేపట్టిన వాక్సినేషన్ కార్యక్రమంలో భాగంగా 29.46 కోట్ల వాక్సిన్ డోస్లు వేయడం జరిగింది.
గత 24 గంటలలో ఇండియాలో 50,848 కొత్త కేసులు నమోదు.
ఇండియాలో యాక్టివ్ కేస్లోడ్ 6,43,194 కు తగ్గుదల. గత 82 రోజులలో ఇదే కనిష్ఠం.
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 2,89,94,855
గత 24 గంటలలో కోలుకున్న వారి సంఖ్య 68,817
రోజువారీ కోవిడ్ నుంచి కోలుకున్న వారి సంఖ్య , వరుసగా 41 వ రోజు, రోజువారి కొత్త కేసుల కన్నా ఎక్కువ ఉంది.
రికవరీ రేటు 96.56 శాతానికి పెరుగుదల.
వారపు పాజిటివిటీ రేటు 5 శాతం కన్న తక్కువకు చేరిక . ప్రస్తుతం ఇది 3.12 శాతం.
రోజువారి పాజిటివిటి రేటు2.67 శాతంగా ఉంది. అంటే వరుసగా16 వ రోజు 5 శాతం కన్న తక్కువ.
దేశంలో కోవిడ్ పరీక్షల సంఖ్య గణనీయంగా పెంచడం జరిగింది. ఇప్పటివరకు 39.59కోట్ల పరీక్షలు నిర్వహించారు.
ప్రధాన మంత్రి కార్యాలయం
వైశాఖి సందర్భంగా ప్రజలకు శుభాకాంక్షలు తెలిపిన ప్రధానమంత్రి
ప్రధానమంత్రి శ్రీ నరేంద్ర మోదీ వైశాఖి సందర్భంగా ప్రజలకు శుభాకాంక్షలు తెలిపారు.
“వైశాఖి శుభ సందర్భంగా దేశవాసులకు శుభాకాంక్షలు. కొత్త ఆకాంక్షలతో ముడిపడిన ఈ పండుగ ప్రతి ఒక్కరి జీవితంలో కొత్త శక్తిని కొత్త ఉత్సాహాన్ని నింపగలదని ఆకాంక్షిస్తున్నాను.” అని ప్రధానమంత్రి పేర్కొన్నారు.
(
పౌర విమానయాన మంత్రిత్వ శాఖ
అక్టోబర్, 2022 నాటికి పోర్ట్ బ్లెయిర్ విమానాశ్రయంలో కొత్త టెర్మినల్ భవనం
- ప్రాజెక్ట్ అంచనా వ్యయం సుమారు రూ.707.73 కోట్లు
- ప్రాజెక్ట్ పూర్తయిన తర్వాత గంటకు 1200 మంది,సంవత్సరానికి 40 లక్షల మంది ప్రయాణికులకు సౌలభ్యం
ప్రాచీన అండమాన్ & నికోబార్ దీవులలోని పోర్ట్ బ్లెయిర్ వీర్ సావర్కర్ అంతర్జాతీయ విమానాశ్రయంలో త్వరలోనే కొత్త టెర్మినల్ భవనం అందుబాటులోకి రానుంది. ప్రయాణీకుల రద్దీని దృష్టిలో ఉంచుకుని, ఎయిర్పోర్ట్స్ అథారిటీ ఆఫ్ ఇండియా సుమారు రూ.707.73 కోట్ల అంచనా వ్యయంతో కొత్త ఇంటిగ్రేటెడ్ టెర్మినల్ బిల్డింగ్ను నిర్మించేందుకు గాను పనులను చేపట్టింది.
మొత్తం 40,837 చదరపు మీటర్ల విస్తీర్ణంతో ఈ కొత్త టెర్మినల్ భవనం నిర్మిస్తున్నారు. ఈ టెర్మినల్ రద్దీ సమయాల్లో 1200 మంది ప్రయాణీకులను,ఏటా దాదాపు 40 లక్షల మంది ప్రయాణికుల పౌకర్యవంతంగా ఉంటూ సేవలను అందించనుంది. ఈ సరికొత్త ప్యాసింజర్ టెర్మినల్ భవనం లోయర్ గ్రౌండ్, పై గ్రౌండ్ , మొదటి అంతస్తుతో సహా మూడు అంతస్తుల్ని కలిగి ఉంటుంది. దిగువ గ్రౌండ్ ఫ్లోర్ను రిమోట్ అరైవల్, బస్ లాంజ్ మరియు సర్వీస్ ఏరియాగా, పై గ్రౌండ్ ఫ్లోర్ను ప్రయాణీకుల నిష్క్రమణ మరియు రాక కోసం టెర్మినల్ భవనానికి యాక్సెస్గాను, మొదటి అంతస్తు అంతర్జాతీయ ప్రయాణికుల కోసం సెక్యూరిటీ హోల్డ్ ఏరియా గా ఉపయోగించబడుతుంది. ప్రకృతి నుండి ప్రేరణతో టెర్మినల్ రూపకల్పనను సముద్రం మరియు ద్వీపాలను వర్ణించే షెల్ ఆకార నిర్మిస్తున్నారు. కొత్త టెర్మినల్ బిల్డింగ్ అనేది అల్యూమినియం షీట్ రూఫింగ్ మరియు చుట్టూ కేబుల్ నెట్ గ్లేజింగ్తో అందించబడిన ఒక పెద్ద విస్తీర్ణం  స్ట్రక్చరల్ స్టీల్ ఫ్రేమ్డ్ బిల్డింగ్. మొత్తం టెర్మినల్లో రోజుకు 12 గంటల పాటు 100 శాతం సహజ లైటింగ్ ఉంటుంది, ఇది స్కైలైట్ల ద్వారా సాధించబడుతుంది. ప్రపంచ స్థాయి భవనంలో 28 చెక్-ఇన్ కౌంటర్లు, మూడు ప్యాసింజర్ బోర్డింగ్ వంతెనలు మరియు నాలుగు కన్వేయర్ బెల్ట్లు ఉంటాయి. విమానాశ్రయంలోని సిటీ సైడ్ ఏరియా కూడా ల్యాండ్స్కేపింగ్తో పాటు కారు, టాక్సీ, బస్సులకు తగిన పార్కింగ్ సౌకర్యం అభివృద్ధి చేయబడుతుంది. ఎయిర్ క్రాఫ్ట్ పార్కింగ్ కోసం నాలుగు అదనపు బేలను జోడించారు. అదనపు అప్రాన్ ప్రాంతం నిర్మాణం కూడా పురోగతిలో ఉంది. 80% కంటే ఎక్కువ ప్రాజెక్ట్ పనులు పూర్తయ్యాయి. ఈ అభివృద్ధి ప్రాజెక్ట్ అక్టోబర్, 2022 నాటికి పూర్తి చేయాలని అధికారులు లక్ష్యంగా పెట్టుకున్నారు. కొత్త టెర్మినల్ భవనం యొక్క కార్యాచరణ పర్యాటక పరిశ్రమ విస్తరణకు ప్రోత్సాహాన్నిస్తుంది మరియు తద్వారా ప్రాంతం యొక్క ఆర్థిక వ్యవస్థను మెరుగుపరుస్తుంది. పెరిగిన కనెక్టివిటీ స్థానిక కమ్యూనిటీకి కొత్త ఉపాధి అవకాశాలను కూడా సృష్టించడమే కాకుండా మెరుగైన విద్య మరియు వైద్య సదుపాయాలను కూడా అందిస్తుంది.
పురోగతిలో ఉన్న పని - నగరం వైపు వీక్షణ దృశ్యం
ఎయిర్ సైడ్ దృశ్యం
పురోగతిలో ఉన్న పని - పై అంతస్తు
నగరంవైపు ఎలివేషన్ యొక్క దృశ్యం
యువజన వ్యవహారాలు, క్రీడల మంత్రిత్వ శాఖ
'ఫిట్నెస్ కా డోస్.. ఆధా ఘంటా రోజ్' కార్యక్రమానికి గాను భారత్ను ప్రశంసించిన ప్రపంచ ఆరోగ్య సంస్థ
- అన్ని వర్గాల ప్రముఖుల నుంచి ఈ ఉద్యమానికి మంచి మద్దతు లభిస్తోంది
భారతీయులందరికీ ప్రధాన మంత్రి శ్రీ నరేంద్ర మోడీ ఇచ్చిన పిలుపు మేరకు చేపట్టిన 'ఫిట్నెస్ కా డోస్.. ఆధా ఘంటా రోజ్' కార్యక్రమం ప్రపంచ ఆరోగ్య సంస్థ  ప్రశంసలు అందుకుంది. ఫిట్నెస్ కా డోస్ ఆధా ఘంటా రోజ్ ప్రచారంతో భారతీయుల శారీరక శ్రమను ప్రోత్సహించడంలో భారతదేశం చేస్తున్న ప్రయత్నాన్ని డబ్ల్యూహెచ్ఓ ప్రశంసిస్తున్నట్టుగా ఆ సంస్థ
తన ట్వీట్లో పేర్కొంది.
.@WHO applauds India’s 🇮🇳 initiative on promoting physical activity. Learn more about @WHO’s recommendations on physical activity. pic.twitter.com/kmHcAJFpat
— WHO South-East Asia  December 6, 2020
దేశవ్యాప్తంగా ఫిట్ ఇండియా ఉద్యమంలో భాగంగా డిసెంబర్ 1న కేంద్ర యువజన వ్యవహారాలు, క్రీడా మంత్రి శ్రీ కిరెన్ రిజిజు ప్రారంభించిన ఈ ప్రచారం వివిధ రంగాలకు చెందిన ప్రముఖుల మద్దతును పొందింది. ప్రతిరోజూ 30 నిమిషాల ఫిట్నెస్ అనే ప్రాథమిక మంత్రాన్ని పాటించాలని భారతీయులను ఉత్సాహంగా కోరుతున్న వారికి బాలీవుడ్ చిత్రపరిశ్రమతో పాటు క్రీడాకారులు, రచయితలు, వైద్యులు, ఫిట్నెస్ ప్రభావితం చేసేవారు పలువురి నుంచి మద్దతు లభిస్తోంది.
బ్యాడ్మింటన్ ప్రపంచ ఛాంపియన్, ఒలింపిక్ పతక విజేత పి.వి. సింధు ఈ విషయమై ట్వీట్ చేస్తూ "ఫిట్నెస్ నా జీవితంలో చాలా పెద్ద భాగం మరియు ఈ గొప్ప ఉద్యమం కోసం అందరూ కలిసి వచ్చి ఐక్యంగా ఉండటానికి ఇదో అవకాశం!" అని పేర్కొన్నారు. ప్రముఖ రచయిత చేతన్ భగత్ మాట్లాడుతూ “ఫిట్నెస్ రోగనిరోధక శక్తి, మానసిక స్థితి, ఆరోగ్యం, మొత్తం జీవితంలో ఆరోగ్యంపై తీవ్ర ప్రభావాన్ని చూపుతుంది” అని అన్నారు. అందువలన, మనమందరం చేయగల గొప్ప కార్యమిది అని అన్నారు. జీవనశైలి మరియు సంరక్షణ నిపుణుడు శ్రీ ల్యూక్ కౌటిన్హో ఈ ఆలోచనలను అంగీకరిస్తూనే, “రోజుకు కేవలం 30 నిమిషాలు పని చేయడం.. దీర్ఘకాలంలో ఫిట్నెస్ మరియు మొత్తం ఆరోగ్య స్థాయిలను పెంపొందించేందుకు దోహదం చేయడానికి ఎంతో తోడ్పడుతుంది.! ఈ అద్భుతమైన చొరవలో నన్ను భాగస్వాములను చేసినందుకు గాను
@ నరేంద్ర మోడీ మరియు & @ కిరెన్ రిజిజు గారిక ధన్యవాదాలు.” ఐఎస్ఎస్ఎఫ్ ప్రపంచ
కప్ గోల్డ్ మెడలిస్ట్ షూటర్ అపుర్వి చందేలా కూడా వీరి అభిప్రాయానికి మద్దతు ఇస్తూ “ఈ రోజు ఏదో ఒకటి చేయండి, మీ భవిష్యత్ మీకు కృతజ్ఞతలు తెలుపుతుంది !! రోజువారీ కనీసం 30 నిమిషాల వ్యాయామం మీ శరీరం, మనస్సు మరియు ఆత్మలో చాలా సానుకూల మార్పులను తెస్తుంది. # న్యూఇండియాఫిట్ఇండియా # ఫిట్ఇండియామూమెంట్” రెండుసార్లు ఒలింపిక్ కాంస్య పతక విజేత & రెజ్లర్ సుశీల్ కుమార్, ఒలింపిక్ కాంస్య పతక విజేత గగన్ నారంగ్, భారత మాజీ క్రికెటర్ సురేష్ రైనా, పారాలింపిక్ రజత పతక విజేత దీపా మాలిక్, స్ప్రింటర్ హిమా దాస్, కామన్వెల్త్ బంగారు పతక విజేత మణికా బాత్రా కూడా వీరి పిలుపుతో సమ్మతి తెలియజేస్తూ.. 'ఫిట్నెస్ కా డోస్.. ఆధా ఘంటా రోజ్' కార్యక్రమానికి మద్ధతు తెలిపారు. టీవీ నటి సౌమ్య టోండన్, క్రికెటర్ మిథాలీ రాజ్, సీడబ్ల్యుజీ రజత పతక విజేత మనీష్ కౌశిక్, రచయిత చేతన్ భగత్ తదితరులు మద్దతు తెలిపిన పలువురు ప్రముఖులలో ఉన్నారు.
ప్రధాన మంత్రి కార్యాలయం
‘ఇన్వెస్ట్ కర్ణాటక-2022’ కింద నవంబరు 2న నిర్వహించే ప్రపంచ పెట్టుబడిదారుల సదస్సు ప్రారంభోత్సవంలో ప్రసంగించనున్న ప్రధానమంత్రి
ప్రధానమంత్రి శ్రీ నరేంద్ర మోదీ నవంబరు 2వ తేదీన ఉదయం 10:30 గంటలకు వీడియో కాన్ఫరెన్స్ సదుపాయం ద్వారా ‘ఇన్వెస్ట్ కర్ణాటక-2022’ ఇతివృత్తంగా నిర్వహించే ప్రపంచ పెట్టుబడిదారుల సదస్సు ప్రారంభోత్సవంలో ప్రసంగిస్తారు.
ఆసక్తిగల పెట్టుబడిదారులను ఆకర్షించడంతోపాటు రానున్న దశాబ్ద కాలంలో అభివృద్ధి సంబంధిత ప్రణాళిక రూపకల్పన లక్ష్యంగా ఈ సదస్సు ఏర్పాటైంది. బెంగళూరులో నవంబర్ 2 నుంచి 4వ తేదీదాకా మూడు రోజులపాటు నిర్వహించే ఈ కార్యక్రమంలో 80కిపైగా ప్రసంగపూర్వక గోష్ఠులుంటాయి. వీటికి హాజరయ్యే వక్తలలో కుమార మంగళం బిర్లా, సజ్జన్ జిందాల్, విక్రమ్ కిర్లోస్కర్ వంటి ప్రముఖ పారిశ్రామిక దిగ్గజాలున్నారు. దీనికి సమాంతరంగా 300కుపైగా ప్రదర్శకులతో అనేక వ్యాపార ప్రదర్శనలు, దేశాల తరఫు గోష్టులు కూడా నడుస్తాయి. ఈ గోష్టులు భాగస్వామ్య దేశాలైన ఫ్రాన్స్, జర్మనీ, నెదర్లాండ్స్, దక్షిణ కొరియా, జపాన్, ఆస్ట్రేలియాల ద్వారా నిర్వహించబడతాయి- ఇందులో భాగంగా ఆయా దేశాల నుంచి మంత్రులు, పారిశ్రామికరంగ దిగ్గజాలు వంటి ఉన్నత స్థాయి ప్రతినిధులు దీనికి హాజరయ్యేలా ఆయా దేశాలు ఏర్పాట్లు చేశాయి. ఈ అంతర్జాతీయ స్థాయి కార్యక్రమంలో కర్ణాటక రాష్ట్రం తన సంస్కృతిని ప్రపంచానికి ప్రదర్శించే అవకాశం లభిస్తుంది.
పెట్రోలియం- సహజ వాయువుల మంత్రిత్వ శాఖ
బిఎస్- 6 ఇంధనసరఫరాకు ధరల ఖరారు విధానం
బిఎస్- 6 ఇంధన సరఫరాకు ధరల ఖరారు విధానం
పెట్రోలు, డీజిల్ ధరలను వాటి అంతర్జాతీయ ఉత్పత్తుల ధరలు, మారకం రేటు, పన్నుల స్వరూపం అంతర్ దేశీయ సరుకు రవాణా లతో పాటు, ఇతరత్రా వ్యయాలను కూడా కలిపి లెక్కంచి తగిన నిర్ణయం తీసుకొనే బాధ్యతను ప్రభుత్వరంగ చమురు మార్కెటింగ్ కంపెనీలు  చూసుకొంటున్నాయని కేంద్ర పెట్రోలియం సహజవాయు శాఖ మంత్రి శ్రీ ధర్మేంద్ర ప్రధాన్ అన్నారు. ఆయన ఈ రోజు రాజ్య సభలో ఒక ప్రశ్నకు ఇచ్చిన లిఖితపూర్వక సమాధానంలో ఈ విషయాన్ని స్పష్టం చేశారు.
పెట్రోలు ధరలను 2010 జూన్ 26 నుంచి, అలాగే డీజిల్ ధరలను 2014 అక్టోబర్ 19 నుంచి మార్కెట్ నిర్ధారణకే ప్రభుత్వం అప్పగించిన సంగతి ని గుర్తుచేశారు.
బిఎస్-VI ఇంధనాలు తక్కువ సల్ఫర్ ను  కలిగి ఉండటమే కాకుండా, ఇతరత్రా నాణ్యత విషయాలలోను ఉన్నతశ్రేణి కలది అని ఐఒసిఎల్ తెలిపిందన్నారు. బిఎస్-6 ఇంధనాల ఉత్పత్తి కోసం భారతీయ చమురు శుద్ధి సంస్థలు భారీ పెట్టుబడులు పెట్టవలసి వస్తోంది. పెట్టుబడికి అయిన ఖర్చును పాక్షికంగా భర్తీ చేసుకోవడానికి గాను ఈ ఏడాది ఏప్రిల్ 1వ తేదీ నుంచి వీటి ధరలను కూడా తదనుగుణంగా సవరించడం జరిగిందని మంత్రి తన సమాధానంలో పేర్కొన్నారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
లోతట్టు మత్స్య సంపద, ఆక్వా కల్చర్ పురోగతికి మత్స్య శాఖ చర్యలు
భారత ప్రభుత్వ ఆధ్వర్యంలోని మత్స్య, పశుగణాభివృద్ధి, పాడి మంత్రిత్వశాఖలోని మత్స్య విభాగం ప్రస్తుతం నడుస్తున్న ప్రధానమంత్రి మత్స్య సంపద యోజన  కింద లోతట్టు ప్రాంత మత్స్యాభివృద్ధిని తీవ్రతరం చేసి వైవిధ్యభరితం చేయాలని నిర్ణయించింది. వివిధ జాతులను విస్తరించటం మీద దృష్టి పెట్టటం, కొత్త జాతులను ప్రవేశపెట్టటం, నాణ్యమైన ఉత్పత్తులను రాబట్టటం కోసం డిమాండ్ సప్లై లోని ఖాళీలను భర్తీ చేయటం లాంటి చర్యలు చేపడుతోంది. నాణ్యమైన జాతి విత్తనాలు , పెంపుడుకు అనువైన జాతులు ఎంపిక చేయటం, ఆయా జాతులకు తగిన ఆహారాన్ని ఎంపిక చేయటం, మేలు జారీ పిల్లల నిల్వ, జన్యుపరంగా మెరుగు పరచిన జాతులు అందులో కొన్ని కీలకమైన చర్యలు. ఫలితంగా, 2021-22 లో భారతదేశంలో మొత్తం చేపల ఉత్పత్తిలో లోతట్టు మత్స్య సంపద, ఆక్వాకల్చర్ వాటా 74.59 % అయింది.
పైగా పీ ఎం ఎం ఎస్ వై పథకం కింద మత్స్య శాఖ కూడా చేపల రైతుల వైజ్ఞానిక పర్యటనలు, శిక్షణసామర్థ్య నిర్మాణ కార్యక్రమాలకు సహకరిస్తూ, మాటసీఆభివృద్ధి, ఆక్వాకల్చర్ లో కొత్త టెక్నాలజీలను పరిచయం చేస్తోంది. అందులో భాగమే రిజర్వాయర్లలో పంజర పెంపకం, మాగాణి భూముల్లో పెన్ కల్చర్, బయోఫ్లాక్ టెక్నాలజీ, మంచినీటి రొయ్యల పెంపకాన్ని ఇంకా పెంచటం. ఉత్పత్తి పెంచటం కోసం ఉప్పునీటి ఆక్వాకల్చర్ లాంటివి ఆచరణలో పెట్టటం.
కేంద్ర మత్స్య, పశుగణాభివృద్ధి, పాడి శాఖామంత్రి శ్రీ పురుషోత్తం రూపాలా ఈ రోజు లోక్ సభలో ఒక ప్రశ్నకు ఇచ్చిన లిఖితపూర్వక సమాధానంలోని సమాచారం ఇది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారుల వివాదాలను సరళంగా, వేగంగా పరిష్కరించేందుకు అనేక చర్యలు తీసుకున్న డీవోసీఏ
తేనె కల్తీ అంశాన్ని ఎఫ్ఎస్ఎస్ఏఐకి అప్పగించిన కేంద్ర వినియోగదారుల భద్రత అథారిటీ & కొత్త వినియోగదారుల రక్షణ చట్టం కింద చర్యలు చేపట్టడానికి దర్యాప్తులో సహకారం
మన దేశంలో అమ్ముడుబోతున్న అనేక బ్రాండ్ల తేనెను పంచదార పాకంతో కల్తీ చేస్తున్నారని వినియోగదారుల వ్యవహారాల విభాగానికి  నివేదిక అందింది. ప్రస్తుత కొవిడ్ సమయంలో ఇది మన ఆరోగ్యంతో చెలగాటంతోపాటు, కొవిడ్ సోకే అవకాశాలకు ఆజ్యం పోసినట్లే. ఈ విషయంపై దృష్టి పెట్టాలని కేంద్ర వినియోగదారుల భద్రత అథారిటీకి  డీవోసీఏ సూచించింది. ప్రాథమిక విచారణ తర్వాత, వినియోగదారుల భద్రత చట్టం-2019లోని సెక్షన్ 19 ప్రకారం, ఈ వ్యవహారాన్ని ఆహార నియంత్రణ సంస్థ 'ఎఫ్ఎస్ఎస్ఏఐ'కి అప్పగించింది. చట్టంలోని సెక్షన్ 10 కింద చర్యలు చేపట్టాలని, దర్యాప్తులో తాము సహకరిస్తామని పేర్కొంది.
డీవోసీఏ, వినియోగదారుల సమస్యలను సీరియస్గా తీసుకుంటోంది. ఇటీవల, తన మేనల్లుడి ఆన్లైన్ తరగతుల కోసం ఫోన్ కొన్న ఓ వ్యక్తి, ఆ ఫోన్లో సమస్య రాగా, దానిని మార్చి మరో ఫోన్ ఇవ్వాలని మొబైల్ దుకాణానికి వెళ్లాడు. దుకాణ సిబ్బంది అందుకు నిరాకరించడంతో, ఆవేదనతో తనకుతాను నిప్పంటించుకున్నాడు. సంబంధిత మొబైల్ సంస్థ దృష్టికి ఈ విషయాన్ని డీవోసీఏ తీసుకెళ్లగా, బాధితుడికి రూ.లక్ష పరిహారంతోపాటు కొత్త మొబైల్ ఫోన్ ఇవ్వడానికి సదరు సంస్థ ఒప్పుకుంది.
ఏ ఆర్థిక వ్యవస్థయినా సమర్థవంతంగా పనిచేయడానికి కచ్చితమైన, ప్రామాణికమైన తూనికలు, కొలతలు అతి ముఖ్యం. తూనికలు, కొలతల్లో మోసాల నుంచి వినియోగదారులను రక్షించడం ప్రభుత్వ ప్రధాన విధి. ముందే ప్యాక్ చేసిన సరుకుల నియంత్రణ కోసం లీగల్ మెట్రాలజీ  నిబంధనలు-2011ను రూపొందించారు. ఈ నిబంధనల ప్రకారం, వినియోగదారుల ప్రయోజనాల రీత్యా, ఈ-కామర్స్ ద్వారా అమ్మే సరుకుల ప్యాకెట్పై సంబంధిత తప్పనిసరి సమాచారాన్ని అమ్మకందారు ముద్రించాలి. కొందరు అమ్మకందారులు ఈ నిబంధనను పాటించడం లేదని డీవోసీఏకు తెలిసింది. ఈ వ్యవహారంపై వివిధ ఈ-కామర్స్ సంస్థలకు సమన్లు జారీ అయ్యాయి.
దేశంలో వినియోగదారుల భద్రత విషయంలో, 'వినియోగదారుల వ్యవహారాలు, ఆహారం&ప్రజా పంపిణీల శాఖ' ఆధ్వర్యంలోని డీవోసీఏ నోడల్ విభాగంగా వ్యవహరిస్తోంది. వినియోగదారుల ప్రయోజనాలు, హక్కుల కోసం వివిధ చర్యలు తీసుకుంటోంది. ఈ ఏడాది జులై 20 నుంచి వినియోగదారుల భద్రత చట్టం-2019 అమల్లోకి వచ్చింది. వినియోగదారుల వివాదంలో సరళమైన, వేగవంత పరిష్కారాన్ని అందించేందుకు మూడు అంచెల పాక్షిక-న్యాయ యంత్రాంగాన్ని ఇది అందిస్తోంది. వినియోగదారుల హక్కుల ఉల్లంఘన, అక్రమ వ్యాపార పద్ధతులు, తప్పుడు ప్రకటనలకు సంబంధించిన అంశాలను నియంత్రించడానికి సీసీపీఏను ఏర్పాటు చేశారు.
రక్షణ మంత్రిత్వ శాఖ
సెప్టెంబర్ 19-20వ తేదీలలో ఈజిప్టు పర్యటనకు వెళ్ళనున్న రక్షణమంత్రి శ్రీరాజ్నాథ్ సింగ్
రక్షణ మంత్రి శ్రీ రాజ్నాథ్ సింగ్ సెప్టెంబర్ 19-20, 2022వరకు ఈజిప్టులో అధికారికంగా పర్యటించనున్నారు. పర్యటన సందర్భంగా శ్రీరాజ్నాథ్ సింగ్ ఆ దేశపు రక్షణ మంత్రి, రక్షణ ఉత్పత్తి, జనరల్ మహమ్మద్ జకీతో ద్వైపాక్షిక చర్చలు నిర్వహించనున్నారు. ఇరు దేశాల రక్షణ పరిశ్రమల మధ్య సహకారాన్ని మరింత సన్నిహితం చేయడంపై దృష్టి కేంద్రీకరించడం, ఇరు సైన్యాల మధ్య సహకారాన్ని తీవ్రతరం చసందుకు నూతన మార్గాలను అన్వేషించేందుకు ఇరు దేశాల మంత్రులు ద్వైపాక్షిక రక్షణ సంబంధాలను సమీక్షించనున్నారు.
భారత్- ఈజిప్టుల మధ్య మెరుగైన రక్షణ సహకారానికి మరింత ప్రోత్సాహాన్ని అందించేందుకు ఒక అవగాహన ఒప్పందంపై సంతకం చేయనున్నారు.
రక్షణ మంత్రి ఈజిప్టు అధ్యక్షుడు అబ్దెల్ పత్తా అల్-సిసిని కూడా మర్యాదాపూర్వకంగా కలువనున్నారు.
భారత్, ఈజిప్టుల మధ్య ప్రత్యేక స్నేహాన్ని, ఏకీకృత రక్షణ సహకారాన్ని బలోపేతం చేయాలన్నది శ్రీ రాజ్నాథ్ సింగ్ పర్యటన లక్ష్యం.
జల శక్తి మంత్రిత్వ శాఖ
జలశక్తి మంత్రిత్వ శాఖ, తాగునీరు మరియు పారిశుద్ధ్య శాఖ కార్యదర్శిగా బాధ్యతలు స్వీకరించిన శ్రీమతి వినీ మహాజన్
శ్రీమతి వినీ మహాజన్, IAS  ఈరోజు ఇక్కడ జలశక్తి మంత్రిత్వ శాఖ, తాగునీరు మరియు పారిశుద్ధ్య శాఖ కార్యదర్శిగా బాధ్యతలు స్వీకరించారు. శ్రీమతి మహాజన్ ఇండియన్ ఇన్స్టిట్యూట్ ఆఫ్ మేనేజ్మెంట్  కలకత్తా నుండి MBA పట్టా పొందారు, అక్కడ ఆమె రోల్ ఆఫ్ ఆనర్లో స్థానం పొందింది. ఆమె బి.ఎ.  లేడీ శ్రీ రామ్ కాలేజీ , ఢిల్లీ విశ్వవిద్యాలయం నుండి ఆర్థికశాస్త్రం.
దీనికి ముందు, ఆమె 26 జూన్, 2020 నుండి పంజాబ్ చీఫ్ సెక్రటరీగా పని చేస్తున్నారు. అంతకుముందు ఆమె హౌసింగ్ & అర్బన్ డెవలప్మెంట్, పంజాబ్ ప్రభుత్వం మరియు పరిశ్రమలు & వాణిజ్యం, IT మరియు పెట్టుబడి ప్రమోషన్ శాఖల అదనపు ప్రధాన కార్యదర్శిగా పనిచేశారు. ఆమె ఏప్రిల్ 2012 నుండి 5 సంవత్సరాలు ఆరోగ్య మరియు కుటుంబ సంక్షేమ శాఖ యొక్క ACS/ ప్రిన్సిపల్ సెక్రటరీగా ఉన్నారు. ఆమె మెడికల్ ఎడ్యుకేషన్ అండ్ రీసెర్చ్ డిపార్ట్మెంట్ ప్రిన్సిపల్ సెక్రటరీగా మరియు పంజాబ్లోని ఆర్థిక శాఖ ప్రిన్సిపల్ సెక్రటరీగా కూడా పనిచేశారు.
శ్రీమతి మహాజన్ 2007-2012 మధ్య భారత ప్రధానమంత్రికి జాయింట్ సెక్రటరీగా పనిచేశారు మరియు అంతకుముందు 2004-05లో ఆర్థిక మంత్రిత్వ శాఖలోని ఆర్థిక వ్యవహారాల శాఖలో డైరెక్టర్గా పనిచేశారు.
ఆమె పంజాబ్ రాష్ట్రంలో వివిధ హోదాల్లో, పంజాబ్ ఇన్ఫ్రాస్ట్రక్చర్ డెవలప్మెంట్ బోర్డ్కు M.D.గా, రాష్ట్రంలో మొదటి పెట్టుబడుల ఉపసంహరణ డైరెక్టర్గా, పవర్ సెక్రటరీగా మరియు ఎక్స్పెండిచర్ ప్రత్యేక కార్యదర్శిగా పనిచేశారు. డిప్యూటీ కమీషనర్గా  సహా క్షేత్ర స్థాయిలో అత్యాధునిక పదవులలో ఆమెకు 8 సంవత్సరాల అనుభవం ఉంది.
శ్రీమతి మహాజన్ నేషనల్ టాలెంట్ సెర్చ్ స్కాలర్షిప్తో సహా అనేక అకడమిక్ అవార్డులను అందుకున్నారు. ఆమె 2000-2001లో వాషింగ్టన్ DCలోని అమెరికన్ యూనివర్సిటీలో హుబెర్ట్ హంఫ్రీ సహచరురాలు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గత పదేళ్ళలో పరిశోధన & అభివృద్ధి పై భారత వ్యయం పెరుగుతూ 2007-08లో రూ. 39,437.77 కోట్ల నుంచి మూడింతలు పెరిగి, 2017-18లో రూ 1,13,825.03 కోట్లకు చేరిందన్న కేంద్ర మంత్రి డాక్టర్ జితేంద్ర సింగ్
యుఎస్ డాలర్ పరంగా పర్చేజింగ్ పవర్ పారిటీ  పరిశోధన & అభివృద్ధి పెట్టుబడిలో అంతర్జాతీయంగా భారత్ 6వ స్థానంలో ఉందని కేంద్ర పిఎంఒ, సిబ్బంది, ప్రజా ఫిర్యాదులు, పింఛన్ల సహాయ మంత్రి శాస్త్ర & సాంకేతిక శాఖ సహాయమంత్రి , ఎర్త్ సైన్సెస్ మంత్రి, అణు ఇంథనం, అంతరిక్ష శాఖల సహాయమంత్రి డాక్టర్ జితేంద్ర సింగ్ వెల్లడించారు. అందుబాటులో ఉన్న గణాంకాల ప్రకారం, గత పదేళ్ళుగా పరిశోధన & అభివృద్ధి  పై వ్యయం స్థిరంగా పెరుగుతూ వస్తోందని, 2007-08లో రూ. 29,437.88 కోట్ల నుంచి మూడింతలు పెరిగి 2017-18లో రూ. 1,13,825.03 కోట్లకు చేరిందని ఆయన పేర్కొన్నారు.
రాజ్యసభలో గురువారం ఇచ్చిన లిఖితపూర్వక సమాధానంలో, ఆర్&డి వ్యయాన్ని పెంచేందుకు, కాంపిటీటివ్ ఎక్స్ట్రామ్యూరాల్ ఫండింగ్ స్కీం  సహా పరిశోధకులకు తగినన్ని అవకాశాలను సృష్టించేందుకు ప్రభుత్వం కృషి చేస్తోందని డాక్టర్ జితేంద్ర సింగ్ వెల్లడించారు. పిహెచ్.డి., పోస్ట్- డాక్టొరల్ పరిశోధన ద్వారా పరిశోధన సాగిస్తున్న విద్యార్ధులకు అవకాశాలను పెంచేందుకు పలు చర్యలను కూడా ప్రభుత్వం తీసుకుందని ఆయన అన్నారు.
సైన్స్ అండ్ ఇంజినీరింగ్ రీసెర్చ్ బోర్డ్  వార్షికంగా ఇచ్చే పోస్ట్-డాక్టొరల్ ఫెలోషిప్స్ ను 300 నుంచి 1000కి పెంచాలని ఇటీవలే తీసుకుందని డాక్టర్ జితేంద్ర సింగ్ తెలిపారు. ఇందుకు అదనంగా, ఎస్ఇఆర్బి-రామానుజం ఫెలోషిప్, ఎస్ఇఆర్బి-రామలింగస్వామి రీ ఎంట్రీ ఫెలోషిప్, ఎస్ఇఆర్బి - విజిటింగ్ అడ్వాన్స్డ్ జాయింట్ రీసెర్చ్ ఫ్యాకల్టీ స్కీం  తదితరాలను భారతదేశంలోని ఎస్టిఐ పర్యావరణ వ్యవస్థలో పని చేసి, దోహదం చేసేందుకు భారతీయ మూలాలకు చెందిన తెలివైన పరిశోధకులను ఆకర్షించేందుకు మేధో లబ్ధిని ప్రోత్సహించేందుకు రూపకల్పన చేసినట్టు ఆయన తెలిపారు.